Finn Bjørnseth
Store norske leksikon,Språk og litteratur,Norsk og samisk litteratur,Norges litteratur 1960-2000
Finn Bjørnseth var en norsk forfatter. Han debuterte med novellesamlingen Unge netter (1951), fulgt av romanen Før vingene bærer (1952). De tre diktsyklusene Syv septimer (1954), Vandreren (1955) og Til minne om en klode (1955) tok opp den angstfylte verdenssituasjon på en apokalyptisk-religiøs bakgrunn.
Senere kom romanene Et ildens barn (1960), – og det halve riket (1963), Den innerste esken (1966) og Hans Eksellense hadde tre sønner (1969), novellesamlingene Noen å være glad i (1959), En barhodet pike (1961) og Papirene fra «Europa» og andre noveller (1964), samt diktsamlingene 60-tallsballade (1960), Vuggevise for aftenlandet (1962), Fordi (1963), Fra de nakne ordene (1965), Beatrice (1967), 1970 (1970) og Logos (1972).Av religiøst innhold er Maktesløs forkynnelse (1959) og Fra det dype. Huspostill for 70-tallet (1973). Les mer i Store norske leksikon Norges litteraturhistorie Litteratur Lindbekk, Ole Bjarne: «Frå Eros til Logos: hovudtankar i Finn Bjørnseths dikting» i NLÅ 1973, 156-64 Lønning, Inge: «ORDET som fann ord: teologen Finn Bjørnseth» i Syn og segn 79 (1973), 224-31 Rottem, Øystein: Norges litteraturhistorie, b. 6: Fra Brekke til Mehren, 1995, isbn 82-02-15476-6, Finn boken